Nežiūrėk į mаnе taip nuliūdus
Nežiūrėk į mаnе taip nuliūdus,
Pabučiavimų mano nelauk;
Į gyvenimą kitą įgudus,
Atsitrauk nuo manęs, atsitrauk!..

Juk žinai, kad esu nelaimingas:
Kančios ėda, dūzgena mane;
Mintys kyla galvoj gedulingos
Ir neduoda nurimt nė sapne...

Jei aš kaltas esu tau šiandieną –
Dovanok iš gilumo širdies
Ir užmirški tą vargdienį vieną
Be sapnų, be dainų, be vilties.

Jis karštai tave pirma mylėjo,
Tau dainuodavo meilę tiktai,
Tau vienai tik save pažadėjo,
Pažadėjo, brangi, amžinai...

Eilėraščiai